《燕泥》
元代·瞿佑

水溢芹塘过晚潮，土膏滋润长兰苕。绿杨影里和烟拾，红杏香兰带雨调。

旧垒绸缪惟恨晚，空梁零落可怜宵。贪高笑尔双乌鹊，结得危巢易动摇。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。